**Ascunde-mă în gânduri**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascunde-mă în gânduri

Ascunde-mă în gândurile toate,

Visează-mă-n tăceri la infinit

Că numai dragostea acum mai poate

Izvor să mi te facă nesfârșit.

Privește-mă în inimă și-n gând

Cu ochii cei nemărginiți de dor

Căci te aștept cu nopțile crezând

Că vii pe-aripa dragostei de zor.

Azi luna care curge ca o taină

Îți dă puteri să vezi în infinit

Durerea ce mă poartă-n a ei haină

Ca steaua sorții noastre nesfârșit.

Dar soarele s-a înecat în mare,

Sau poate-ntr-un ocean de așteptări

În care de tăceri liniștea doare

Și mă coboară colo pe cărări.

Adu acasă steaua norocoasă

În timpul nopților când mă dorești

Că-n inima tăcerilor rămasă

Eu te aud de noi cum îmi vorbești.

Acum se-așterne toamna pe velință,

Dar mă avânt firesc în așteptări

Și port în piept o singură credință

Că te întorci în ale viselor cărări.